میللی ساوونما باخانی خولوصی آخار، تورکییه‌نین اف-۳۵ پروگرامین‌دان چیخاریلماسینین، ناتونون اؤزللیکله گونئی قانادین‌داکی گوجونه ده منفی تأثیر ائدجگینی دئدی.
آخار، برابرین‌ده باش قرارگاه رئیسی اوردو ژنرالی یاشار گولر، قورو گوجلری قوموتانی ژنرال اومید دوندار، دنیز گوجلری قوموتانی آمیرال عدنان اؤزبال و هاوا گوجلری قوموتانی ژنرال حسن کوچوک‌آکیوز ایله سوریه سرحد بؤلگه‌سین‌ده‌کی بیرلیک‌لرده ائتدیگی اینجه‌لمه و یوخلامالارین آردیندان آنادولو آژانسینین گوندمه دایر سواللارینی جاوابلاندیردی.
آمریکا بیرلشمیش دؤولتلرینین تورکییه‌نی اف-۳۵ پروگرامین‌دان چیخارماسی قرارینا دایر دیرلندیرمه‌سی سوروشولان باخان آخار، تورکییه‌نین جدی بیر هاوا و موشک تهدیدی آلتین‌دا اولدوغونا دقت چکدی.
تورکییه‌نین ۲۰۰۰لی ایللرین باشین‌دان بو یانا جدی شکیل‌ده سوردوردوغو اوزون منزیللی بؤلگه هاوا و موشک ساوونما سیستمی آلیم چالیشمالارینا استراتژیک اورتاق آمریکانین وئردیگی جاوابلارین گئچ و راضی ائدیجی اولماقدان اوزاق قالدیغینی بیلدیر‌ن آخار،
"بو چرچیوه‌ده اس-۴۰۰ بؤلگه هاوا و موشک ساوونما سیستمینین آلیمی بیر سئچیم اولماق‌دان چیخیب بیر ضرورته چئوریلمیش‌دیر. اف-۳۵ پروژه‌سینین اؤنملی اورتاغی اولان و بوتون تعهدلارینی یئرینه یئتیره‌ن تورکییه‌نین تک طرف‌لی و عدالت‌سیز بیر قرار ایله پروژه و ایش پایلارین‌دان چیخارماغا چالیشماسینین قانونی اساسا دایانمادیغی آچیق‌دیر" دئدی.
آمریکاداکی بصیرت‌لی و معقول ایفاده‌لرین یانی سیرا ائدیلن بعضی آچیقلامالارین، تک طرف‌لی و متفیق‌لیک روحو ایله اویغون گلمه‌دیگینی وورغولایان آخار،
"اف-۳۵ پروگرامین‌دان چیخاریلمامیز، ناتونون اؤزللیکله گونئی قانادین‌داکی گوجونه ده منفی تأثیر ائدجک‌دیر. آمریکانین حاضیرکی یاناشیمیندان واز گئچمه‌سینی و ایلیشکیلریمیزه ضرر وئره‌بیله‌جک آددیملاردان چکینمه‌سینی گؤزله‌مک، استراتژیک اورتاق اولاراق ان طبیعی حاقیمیزدیر" دئیه دانیشدی.
